বিশেষ পরিকল্পনা ছাড়াই বের হল গ্রন্থি। কবিতায় প্রায় সব তরুণ কবিমুখ।আখেরুল হক, উত্তম চৌধুরী, ঝিলম ত্রিবেদী, রাজর্ষি দাসভৌমিক, শ্রীজিৎ, সুমন ঘোষ, অনুপম মুখোপাধ্যায়, কৃষ্ণা মালিক, দীপাঞ্জনা শর্মা, মহম্মদ সামিম, সুমিতা বন্দ্যোপাধ্যায়, সেলিম মল্লিক, স্বাগতা দাশগুপ্ত, মুজিবর আনসারী, অনির্বান দাস, রাহুল বিদ। থাকছেন মণীন্দ্র গুপ্ত, স্বদেশ সেন, দেবদাস আচার্য, গৌতম বসু, প্রসূন বন্দ্যোপাধ্যায়, সুব্রত সরকার, অনির্বান মুখোপাধ্যায়ের মতো অসাধারণ কয়েকজন। তখন পশ্চিমবঙ্গের রাজনীতিতেও বদল আসবে। দীর্ঘদিনের পুরনো শাসক দলের ক্ষমতা থেকে চলে যাওয়ার আভাস পাওয়া যাচ্ছে সবদিকে আর দুই রাজনৈতিক দলের সমর্থকে ভাগ হয়ে যেতে বসেছে পশ্চিমবঙ্গের প্রায় গোটা বুদ্ধিজীবীদল। একটা দীর্ঘ কবিতা তো লিখছিলামই এই সংখ্যায়, তার সঙ্গে জুড়ে দিলাম আরেক গদ্য, ওই বুদ্ধিজীবী-বিচ্ছেদের দিকে তাকিয়ে।